Daqing
Store norske leksikon,Geografi,Verdens geografi,Asia,Kinas geografi
Daqing, by i nordøstlige Kina i provinsen Heilongjiang, Mandsjuria, mellom byene Harbin og Qiqihar. Byen har 1 621 000 innbyggere (FN, 2015). Daqing er vokst fram omkring det viktigste oljefeltet i Kina, i produksjon fra 1960. Oljefeltet Daqing er landets største, og byen – med navn etter dette – er kjent som Kinas oljehovedstad. En oljerørledning, bygd 1973, fører til havnebyen Qinhuangdao; senere (1975) forlenget til Beijing.
Daqing ble bygd som en mønsterby, anlagt etter prinsippet om å forene jordbruk og industri, med sentrale «arbeiderbyer» på 300–400 husholdninger, omgitt av «boligpunkter» med 100–200 husholdninger og gårdsbruk, skoler og butikker. Les mer i Store norske leksikon Kina Kinas historie Folkerepublikken Kinas historie Litteratur United Nations, Department of Economic and Social Affairs, Population Division (2014). World Urbanization Prospects: Population of Urban Agglomerations with 300,000 Inhabitants or More in 2014, by Country, 1950-2030